CELEX: 22006A1007(01)
Language: mt
Date: 2006-08-10 00:00:00
Title: Ftehim fil-forma ta’ Skambju ta’ Ittri bejn l-Unjoni Ewropea u l-Gvern tal-Konfederazzjoni Żvizzera dwar il-parteċipazzjoni tal-Konfederazzjoni Żvizzera fl-operazzjoni militari ta’ l-Unjoni Ewropea li tappoġġa l-Missjoni ta’ l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta’ l-elezzjoni (Operazzjoni EUFOR RD Congo)

Avviż Legali Importanti

|

22006A1007(01)

Ftehim fil-forma ta’ Skambju ta’ Ittri bejn l-Unjoni Ewropea u l-Gvern tal-Konfederazzjoni Żvizzera dwar il-parteċipazzjoni tal-Konfederazzjoni Żvizzera fl-operazzjoni militari ta’ l-Unjoni Ewropea li tappoġġa l-Missjoni ta’ l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta’ l-elezzjoni (Operazzjoni EUFOR RD Congo)  

Official Journal L 276 , 07/10/2006 P. 0111 - 0115 Official Journal L 276 , 07/10/2006 P. 0110 - 0110 Official Journal L 200 , 01/08/2007 P. 0016 - 0020

		20060810Ftehimfil-forma ta' Skambju ta' Ittri bejn l-Unjoni Ewropea u l-Gvern tal-Konfederazzjoni Żvizzera dwar il-parteċipazzjoni tal-Konfederazzjoni Żvizzera fl-operazzjoni militari ta' l-Unjoni Ewropea li tappoġġa l-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Congo)A. Ittra mill-Unjoni Ewropea lill-Gvern tal-Konfederazzjoni ŻvizzeraBrussell, 10 ta’ Awwissu 2006Għażiż Sinjur,Nixtieq nirringrazzjak għall-offerta ta' pajjiżek għal kontribut lill-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Congo). L-offerta ser tkun kontribut importanti għall-Operazzjoni u għandi l-pjaċir ngħarrfek li l-Kunsill ta' l-Unjoni Ewropea ddeċieda li jaċċetta l-offerta ta' l-Iżvizzera għal kontribut lill-Operazzjoni EUFOR RD Congo u li jistieden lil pajjiżek biex ikun rappreżentat fil-Kumitat tal-Kontributuri.Kif diġà indikat fl-ittra tiegħi tat- 28 ta' Lulju 2006, l-Iżvizzera għandha tikkonkludi ftehim ma' l-Unjoni Ewropea dwar il-parteċipazzjoni tagħha fl-Operazzjoni EUFOR RD Congo. Sakemm jiġi konkluż l-Abbozz ta' Ftehim bejn l-Unjoni Ewropea u l-Konfederazzjoni Żvizzera li jistabbilixxi qafas għall-parteċipazzjoni tal-Konfederazzjoni Żvizzera fl-operazzjonijiet ta' maniġġar ta' kriżijiet ta' l-Unjoni Ewropea, qed nipproponi li l-parteċipazzjoni ta' l-Iżvizzera fl-operazzjoni għandha tkun irregolata mid-dispożizzjonijiet imniżżlin fl-Anness I għal din l-ittra.Jekk dawn id-dispożizzjonijiet huma sodisfaċenti għalik, nissuġġerixxi li din l-ittra, inkluż l-Anness I għal din l-ittra, u t-tweġiba tiegħek jikkostitwixxu l-ftehim bejn l-Unjoni Ewropea u l-Iżvizzera għall-parteċipazzjoni ta' l-Iżvizzera fl-Operazzjoni EUFOR RD Congo, li għandu jiġi applikat proviżorjament sa mid-data tal-firma tat-tweġiba tiegħek.Għalhekk, qed nehmeż ukoll fl-Anness II, f'isem l-Istati Membri ta' l-Unjoni Ewropea, dikjarazzjoni dwar ir-rinunzja ta' pretensjonijiet mill-Istati Membri ta' l-Unjoni Ewropea. Korteżement nitlob lill-Iżvizzera sabiex tagħmel dikjarazzjoni parallela skond il-mudell imfassal f'dak l-Anness.Dejjem tiegħek,Għall-Kunsill ta' l-Unjoni Ewropea+++++ TIFF +++++20060810ANNESS IDispożizzjonijiet dwar il-parteċipazzjoni tal-Konfederazzjoni Żvizzera fl-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Congo)1. Il-Konfederazzjoni Żvizzera għandha tassoċja ruħha ma' l-Azzjoni Konġunta tal-Kunsill 2006/319/PESK tas- 27 ta' April 2006 dwar l-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni [1] u ma' kwalunkwe Azzjoni Konġunta jew Deċiżjoni li biha l-Kunsill ta' l-Unjoni Ewropea jiddeċiedi li jestendi l-operazzjoni militari ta' l-UE, skond dawn l-arranġamenti u kwalunkwe arranġament implimentattiv meħtieġ.2. Il-kontribut tal-Konfederazzjoni Żvizzera għall-operazzjoni militari ta' l-UE hu mingħajr preġudizzju għall-awtonomija ta' teħid ta' deċiżjonijiet ta' l-Unjoni Ewropea.3. Il-Konfederazzjoni Żvizzera għandha tiżgura li l-forzi u l-persunal tagħha parteċipanti fl-operazzjoni militari ta' l-UE jwettqu l-missjoni tagħhom skond:- l-Azzjoni Konġunta 2006/319/PESK u emendi sussegwenti eventwali;- il-Pjan ta' Operazzjoni;- il-miżuri implementattivi.4. Il-forzi u l-persunal issekondati għall-operazzjoni mill-Konfederazzjoni Żvizzera għandhom iwettqu d-dmirijiet tagħhom u jġibu ruħhom biss bl-interess ta' l-operazzjoni militari ta' l-UE f'moħħhom.5. Il-Konfederazzjoni Żvizzera għandha tinforma lill-Kmandant ta' l-Operazzjoni ta' l-UE fi żmien debitu dwar kwalunkwe bidla fil-parteċipazzjoni tagħha fl-operazzjoni, inkluż l-irtirar tal-kontribut tagħha.6. L-istatus tal-forzi u l-persunal ikkontribwiti lill-operazzjoni militari ta' l-UE mill-Konfederazzjoni Żvizzera għandu jkun irregolat mid-dispożizzjonijiet dwar l-istatus tal-forzi applikabbli għall-EUFOR RD Congo.7. L-istatus tal-forzi u l-persunal ikkontribwiti lill-kwartieri ġenerali jew lill-elementi ta' kmand li jinsabu barra mir-Repubblika Demokratika tal-Kongo u l-Gabon għandu jkun irregolat minn arranġamenti bejn il-kwartieri ġenerali u l-elementi ta' kmand konċernati u l-Konfederazzjoni Żvizzera.8. Mingħajr preġudizzju għad-dispożizzjonijiet dwar l-istatus tal-forzi msemmijin fil-paragrafu 6, il-Konfederazzjoni Żvizzera għandha teżerċita ġurisdizzjoni fuq il-forzi u l-persunal tagħha parteċipanti fl-operazzjoni militari ta' l-UE.9. Il-Konfederazzjoni Żvizzera għandha tkun responsabbli li twieġeb għal kwalunkwe pretensjoni marbuta mal-parteċipazzjoni fl-operazzjoni militari ta' l-UE, minn jew li tirrigwarda kwalunkwe mill-forzi u l-persunal tagħha. Il-Konfederazzjoni Żvizzera għandha tkun responsabbli li ġġib kwalunkwe azzjoni, b'mod partikolari legali jew dixxiplinarja, kontra kwalunkwe mill-forzi u l-persunal tagħha, skond il-liġijiet u regolamenti tagħha.10. Il-Konfederazzjoni Żvizzera timpenja ruħha li tagħmel dikjarazzjoni fir-rigward tar-rinunzja ta' pretensjonijiet kontra kwalunkwe Stat parteċipanti fl-operazzjoni militari ta' l-UE, u li tagħmel dan waqt li qed jiġi ffirmat dan il-Ftehim.11. L-Unjoni Ewropea timpenja ruħha li tiżgura li l-Istati Membri tagħha jagħmlu dikjarazzjoni fir-rigward tar-rinunzja ta' pretensjonijiet, għall-parteċipazzjoni tal-Konfederazzjoni Żvizzera fl-operazzjoni militari ta' l-UE, u li din id-dikjarazzjoni tintbagħat waqt li qed jiġi ffirmat dan il-Ftehim.12. Il-Konfederazzjoni Żvizzera għandha tieħu l-miżuri xierqa biex tiżgura li l-informazzjoni klassifikata ta' l-UE tkun protetta skond ir-regolamenti tas-sigurtà tal-Kunsill ta' l-Unjoni Ewropea, li jinsabu fid-Deċiżjoni tal-Kunsill 2001/264/KE tad- 19 ta' Marzu 2001 [2], u skond gwidi ulterjuri maħruġin mill-awtoritajiet kompetenti, inkluż il-Kmandant ta' l-Operazzjoni ta' l-UE.Meta l-UE u l-Konfederazzjoni Żvizzera jkunu kkonkludew ftehim dwar proċeduri ta' sigurtà għall-iskambju ta' informazzjoni klassifikata, id-dispożizzjonijiet ta' tali ftehim għandhom japplikaw fil-kuntest ta' l-operazzjoni militari ta' l-UE.13. Il-persunal kollu li jipparteċipa fl-operazzjoni militari ta' l-UE għandu jibqa' taħt il-kmand sħiħ ta' l-awtoritajiet nazzjonali tiegħu.L-awtoritajiet nazzjonali għandhom jittrasferixxu l-kmand Operattiv u Tattiku u/jew il-kontroll tal-persunal tagħhom lill-Kmandant ta' l-Operazzjoni ta' l-UE. Il-Kmandant ta' l-Operazzjoni ta' l-UE għandu d-dritt li jiddelega l-awtorità tiegħu.14. Il-Konfederazzjoni Żvizzera għandu jkollha l-istess drittijiet u obbligi f'termini tat-tmexxija ta' kuljum ta' l-operazzjoni bħall-Istati Membri parteċipanti ta' l-Unjoni Ewropea.15. Il-Kmandant ta' l-Operazzjoni ta' l-UE jista', wara konsultazzjonijiet mal-Konfederazzjoni Żvizzera, fi kwalunkwe ħin jitlob l-irtirar tal-kontribut tal-Konfederazzjoni Żvizzera.16. Rappreżentant Militari Superjuri (SMR) għandu jinħatar mill-Konfederazzjoni Żvizzera biex jirrappreżenta l-kontinġent nazzjonali tagħha fl-operazzjoni militari ta' l-UE. L-SMR għandu jikkonsulta mal-Kmandant tal-Forza ta' l-UE dwar il-kwistjonijiet kollha li jolqtu l-operazzjoni u għandu jkun responsabbli għad-dixxiplina ta' kuljum tal-kontinġent.17. Il-Konfederazzjoni Żvizzera għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż m'humiex soġġetti għal finanzjament komuni kif previst fl-istrumenti legali msemmijin fil-paragrafu 1 ta' dawn l-arranġamenti, kif ukoll fid-Deċiżjoni tal-Kunsill 2004/197/PESK tat- 23 ta' Frar 2004 li tistabbilixxi mekkaniżmu biex tamministra l-finanzjament ta' l-ispejjeż komuni tal-ħidmiet ta' l-UE li għandhom implikazzjonijiet militari jew ta' difiża [3].Il-Konfederazzjoni Żvizzera m'għandhiex tikkontribwixxi għall-finanzjament komuni ta' l-operazzjoni militari ta' l-UE.18. F'każ ta' mewt, korriment, telf jew dannu lil persuni fiżiċi jew ġuridiċi mill-Istat(i) fejn titwettaq l-operazzjoni, il-Konfederazzjoni Żvizzera għandha, meta r-responsabbiltà tagħha tkun ġiet stabbilita, tħallas kumpens skond il-kondizzjonijiet previsti fid-dispożizzjonijiet dwar l-istatus tal-forzi, kif imsemmi fil-paragrafu 6.19. Kwalunkwe arranġament tekniku u amministrattiv meħtieġ għall-implimentazzjoni ta' dawn id-dispożizzjonijiet għandu jiġi konkluż bejn is-Segretarju Ġenerali tal-Kunsill ta' l-Unjoni Ewropea/Rappreżentant Għoli għall-Politika Estera u ta' Sigurtà Komuni u l-awtorità kompetenti tal-Konfederazzjoni Żvizzera.20. Jekk waħda mill-Partijiet tonqos milli tikkonforma ma' l-obbligi tagħha stabbiliti fid-dispożizzjonijiet preċedenti, il-Parti l-oħra għandu jkollha d-dritt li ttemm dan il-ftehim billi tagħti avviż ta' xahar wieħed.21. Kwistjonijiet li jikkonċernaw l-interpretazzjoni jew l-applikazzjoni ta' dawn id-dispożizzjonijiet għandhom jiġu riżolti b'mezzi diplomatiċi bejn il-Partijiet.22. Dawn id-dispożizzjonijiet għandhom japplikaw sakemm idum il-kontribut tal-Konfederazzjoni Żvizzera għall-operazzjoni.20060810ANNESS II20060810Dikjarazzjoni mill-Istati Membri ta' l-Unjoni Ewropea"L-Istati Membri ta' l-UE fl-applikazzjoni ta' l-Azzjoni Konġunta tal-Kunsill 2006/319/PESK tas- 27 ta' April 2006 dwar l-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni ser jagħmlu ħilithom sabiex, safejn is-sistemi legali interni tagħhom jippermettu, jirrinunzjaw kemm jista' jkun għal pretensjonijiet kontra l-Konfederazzjoni Żvizzera għal korriment, mewt tal-persunal tagħhom, jew dannu lil, jew telf ta', kwalunkwe assi li jkun proprjetà tagħhom u użat mill-operazzjoni militari ta' l-UE jekk tali korriment, mewt, dannu jew telf:- kien ikkawżat minn persunal mill-Konfederazzjoni Żvizzera fit-twettiq tad-dmirijiet tagħhom b'konnessjoni ma' l-operazzjoni militari ta' l-UE, ħlief fil-każ ta' negliġenza serja jew imġiba skorretta volontarja, jew- irriżulta mill-użu ta' kwalunkwe assi li huwa proprjetà tal-Konfederazzjoni Żvizzera, bil-kondizzjoni li l-assi ntużaw b'konnessjoni ma' l-operazzjoni u ħlief fil-każ ta' negliġenza serja jew imġiba skorretta volontarja tal-persunal ta' l-operazzjoni militari ta' l-UE mill-Konfederazzjoni Żvizzera li uża dawk l-assi."20060810Dikjarazzjoni mill-Gvern tal-Konfederazzjoni Żvizzera"Il-Gvern tal-Konfederazzjoni Żvizzera jassoċja ruħu ma' l-Azzjoni Konġunta tal-Kunsill 2006/319/PESK tas- 27 ta' April 2006 dwar l-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni ser jagħmel ħiltu sabiex, safejn is-sistema legali interna tiegħu tippermetti, jirrinunzja kemm jista' jkun għal pretensjonijiet kontra kwalunkwe Stat ieħor parteċipanti fl-operazzjoni militari ta' l-UE għal korriment, mewt tal-persunal tiegħu, jew dannu lil, jew telf ta', kwalunkwe assi li jkun proprjetà tiegħu u użat mill-operazzjoni militari ta' l-UE jekk tali korriment, mewt, dannu jew telf:- kien ikkawżat minn persunal fit-twettiq tad-dmirijiet tiegħu b'konnessjoni ma' l-operazzjoni militari ta' l-UE, ħlief fil-każ ta' negliġenza serja jew ta' mġiba skorretta volontarja, jew- irriżulta mill-użu ta' kwalunkwe assi li huwa proprjetà ta' Stati parteċipanti fl-operazzjoni militari ta' l-UE, bil-kondizzjoni li l-assi ntużaw b'konnessjoni ma' l-operazzjoni u ħlief fil-każ ta' negliġenza serja jew ta' mġiba skorretta volontarja ta' persunal ta' l-operazzjoni militari ta' l-UE li uża dawk l-assi."B. Ittra mill-Gvern tal-Konfederazzjoni Żvizzera lill-Unjoni EwropeaBrussell, l- 10 ta’ Awwissu 2006Għażiż Sinjur,Għandi l-unur ngħarrfek li rċevejt l-ittra tiegħek ta' l- 10 ta’ Awwissu 2006 u l-Annessi tagħha rigward id-Dispożizzjonijiet dwar il-parteċipazzjoni tal-Konfederazzjoni Żvizzera fl-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Congo) li taqra kif ġej:"Nixtieq nirringrazzjak għall-offerta ta' pajjiżek għal kontribut lill-operazzjoni militari ta' l-Unjoni Ewropea b'appoġġ għall-Missjoni ta' l-Organizzazzjoni tan-Nazzjonijiet Uniti fir-Repubblika Demokratika tal-Kongo (MONUC) matul il-proċess ta' l-elezzjoni (Operazzjoni EUFOR RD Congo). L-offerta ser tkun kontribut importanti għall-Operazzjoni u għandi l-pjaċir ngħarfek li l-Kunsill ta' l-Unjoni Ewropea ddeċieda li jaċċetta l-offerta ta' l-Iżvizzera għal kontribut lill-Operazzjoni EUFOR RD Congo u li jistieden lil pajjiżek biex ikun rappreżentat fil-Kumitat tal-Kontributuri.Kif diġà indikat fl-ittra tiegħi tat- 28 ta' Lulju 2006, l-Iżvizzera għandha tikkonkludi ftehim ma' l-Unjoni Ewropea dwar il-parteċipazzjoni tagħha fl-Operazzjoni EUFOR RD Congo. Sakemm jiġi konkluż l-Abbozz ta' Ftehim bejn l-Unjoni Ewropea u l-Konfederazzjoni Żvizzera li jistabbilixxi qafas għall-parteċipazzjoni tal-Konfederazzjoni Żvizzera fl-operazzjonijiet ta' maniġġar ta' kriżijiet ta' l-Unjoni Ewropea, qed nipproponi li l-parteċipazzjoni ta' l-Iżvizzera fl-operazzjoni għandha tkun irregolata mid-dispożizzjonijiet imniżżlin fl-Anness I għal din l-ittra.Jekk dawn id-dispożizzjonijiet huma sodisfaċenti għalik, nissuġġerixxi li din l-ittra, inkluż l-Anness I għal din l-ittra, u t-tweġiba tiegħek jikkostitwixxu l-ftehim bejn l-Unjoni Ewropea u l-Iżvizzera għall-parteċipazzjoni ta' l-Iżvizzera fl-Operazzjoni EUFOR RD Congo, li għandu jiġi applikat proviżorjament sa mid-data tal-firma tat-tweġiba tiegħek."Għalhekk, qed nehmeż ukoll fl-Anness II, f'isem l-Istati Membri ta' l-Unjoni Ewropea, dikjarazzjoni dwar ir-rinunzja ta' pretensjonijiet mill-Istati Membri ta' l-Unjoni Ewropea. Korteżement nitlob lill-Iżvizzera sabiex tagħmel dikjarazzjoni parallela skond il-mudell imfassal f'dak l-Anness.Għandi l-unur nikkonferma, f'isem il-Gvern tal-Konfederazzjoni Żvizzera, li l-kontenut ta' l-ittra tiegħek u ta' l-Annessi tagħha huma aċċettabbli għall-Gvern tal-Konfederazzjoni Żvizzera u li l-ittra tiegħek u l-Annessi tagħha, flimkien ma' din it-tweġiba, għandhom jikkostitwixxu l-ftehim bejn l-Unjoni Ewropea u l-Iżvizzera għall-parteċipazzjoni ta' l-Iżvizzera fl-Operazzjoni EUFOR RD Congo, li għandu jidħol fis-seħħ fid-data tal-firma ta' din it-tweġiba.Qed nehmeż dikjarazzjoni dwar ir-rinunzja ta' pretensjonijiet mill-Gvern tal-Konfederazzjoni Żvizzera.Dejjem tiegħek,Għall-Gvern tal-Konfederazzjoni Żvizzera+++++ TIFF +++++[1] ĠU L 116, 29.4.2006, p. 98.[2] ĠU L 101, 11.4.2001, p. 1. Deċiżjoni kif l-aħħar emendata bid-Deċiżjoni 2005/952/KE (ĠU L 346, 29.12.2005, p. 18).[3] ĠU L 63, 28.2.2004, p. 68. Deċiżjoni kif emendata bid-Deċiżjoni 2005/68/PESK (ĠU L 27, 29.1.2005, p. 59).--------------------------------------------------